**"Diskata KZ"XK**

**Ta'mirlash xizmatlarini tanlash haqidagi**

**NIZOM**

Ushbu Nizom "Disketa KZ" XKning (keyingi o'rinlarda “Kompaniya” deb yuritiladi) ommaviy ofertasi bo'lib (keyingi o'rinlarda qo'shilish (rozi bo‘lish) shartnomasi/shartnoma), u "Disketa KZ" XK bilan ushbu Nizomda va Qozog'iston Respublikasining amaldagi qonunchiligida belgilangan shartlarda va tartibda shartnoma tuzishga layoqati va zarur vakolatlarga ega bo'lgan har qanday jismoniy shaxsga nisbatan bo‘lib u barcha shartnomaning muhim shartlari va xizmatlarni ko'rsatish tartibini o'z ichiga oladi.

1. ASOSIY QOIDALAR

1.1. Ushbu Nizomda nazarda tutilgan maqsadlar uchun quyidagi ta'riflar va atamalar qo'llaniladi:

**Kompaniya mijozi (mijoz)**- ushbu ommaviy ofertani qabul qilgan va shu tariqa Kompaniya bilan qo'shilish (rozi bo‘lish) shartnomasini tuzgan layoqatga ega jismoniy shaxs. Ushbu qoidalar va Qozog'iston Respublikasi qonunchiligida nazarda tutilgan shartlar va tartiblar asosida ta'mirlash xizmatlarini tanlash Kompaniya bilan tuzilgan shartnomaning predmeti hisoblanadi.

**Kompaniya**- Krilov Sergey Evgenievich “Diskata KZ” XK, STIR 960607400799, nomidan 21.02.2019 yildagi 4185609-son ishonchnoma asosida harakat qiluvchi shaxs.

**Tomonlar**- Qozog'iston Respublikasi Fuqarolik Kodeksining 22 va 23-moddlarida nazarda tutilgan asoslar bo'yicha va shartnomada belgilangan shartlarga muvofiq shartnoma tuzgan kompaniya va mijoz.

**Veb-sayt**– Internet tarmog’ida <http://www.eco-service.kz> manzilida joylashgan WEB-sayt. Saytda mijozlarga ma'lumotlar, shu jumladan shartnoma tuzish va bajarish uchun zarur bo'lgan ma’lumotlar kuniga 24 soat davomida bepul taqdim etiladi, Kompaniyaning barcha rasmiy hujjatlari va boshqalar e'lon qilib boriladi.

**Buyurtmanoma**— Mijozga ta'mirlash xizmatlariga ma'lum bir narxda tayinlangan dastlabki buyurtma.

**Obyekt**- ta'mirlash xizmatlarini ko'rsatiladigan joyi.

**Usta**– bevosita xizmatlar ko‘rsatuvchi jismoniy yoki yuridik shaxs.

**Ishni qabul qilish dalolatnomasi**– Usta va Mijoz o‘rtasidagi huquqiy munosabatlarni tasdiqlovchi hujjat.

**Aktsept**- mijozga buyurtmanoma bo'yicha kelishib yoki oldindan to'lovini amalga oshirish orqali xizmatni xarid qilish. Buyurtmanoma kelishilgandan keyin yoki kompaniyaning kassasiga pul mablag'larini kiritgandan so'ng, mijoz ushbu qoidani qabul qilgan hisoblanadi.

**Shartnoma**- mijoz va Kompaniya o‘rtasida ushbu nizomda nazarda tutilgan shartlarda hamda Qozog'iston Respublikasi Fuqarolik kodeksinin 389- (“Qo‘shilish(rozilik) shartnomasi”), 395- (“Ofertani taklif qilish. Ommaviy oferta”) va 396- (“Aktsept”) moddalarida belgilangan tartibda tuzilgan shartnoma.

1.2. Kompaniya mijozning ushbu ommaviy ofertani qabul qilishi asosida hamda Qozog'iston Respublikasining amaldagi qonunchiligiga muvofiq mijoz bilan ushbu nizomda belgilangan shartlarga binoan shartnoma tuzadi.

1.3. Ushbu Nizom Kompaniyaning ommaviy ofertasi hisoblanadi.

1.4. Aktsept -bu to'liq va shartsiz, ya'ni mijoz tomonidan xizmatlarni qonuniy ravishda sotib olish va mijozning Kompaniya xizmatlari uchun oldindan to'lovni amalga oshirish to'g'risidagi buyurtmanoma tasdiqlash yoki tasdiqlash haqiqati ushbu ofertaning barcha shartlarini to'liq va shartsiz aktsept qilishi (qabul qilishi), ya'ni xizmatni qonuniy ravishda sotib olgan va buyurtmanomani tasdiqlagan yoki kompaniya xizmatlari uchun oldindan to'lovni amalga oshirgan shaxs ushbu ofertaning shartlari bilan tanishgan va Qozog'iston Respublikasining Fuqarolik kodeksiga muvofiq, ushbu ommaviy oferta shartlariga muvofiq kompaniya bilan shartnoma munosabatlariga kirgan shaxs sifatida ko'riladi.

1.5. Tomonlar Mijoz unda ko'rsatilgan shartlarga hech qanday istisno va izohlarsiz qabul qilishi shartnomani qo'shilish (rozi bo‘lish) shartnomasi deb tan oladilar.

1.6. Mijoz va Kompaniya o'rtasidagi shartnoma Tomonlar ushbu nizom asosida o'z majburiyatlarini to'liq bajarmagunlaricha amal qiladi.

1. SHARTNOMA PREDMETI.

2.1. Kompaniya tomonidan ushbu nizomda belgilangan hajm va tartibda ta'mirlash xizmatlarini tanlash uchun shartnoma tuzish taklifi ushbu ofertaning predmeti hisoblanadi.

2.2. Kompaniya Mijoz yoki mijozning vakiliga maslahat, tanlash va ta'mirlash xizmatlari bo‘yicha xizmatlar ko‘rsatadi.

1. SHARTNOMANING AMAL QILISH MUDDATI. SHARTNOMANING KUCHGA KIRISHI. SHARTNOMANI TUZISH VA BEKOR QILISH TARTIBI

3.1. Mijoz va Kompaniya o'rtasidagi shartnoma kompaniyaning ommaviy ofertasini aktsept qilish yo'li bilan buyurtmanomani kelishish yoki mijoz tomonidan Kompaniya xizmatlari uchun Ustaning karta hisob raqamiga pul (oldindan to'lovni amalga oshirish) to'lash orqali tuziladi.

3.2. Shartnoma buyurtmanoma tasdiqlangan paytdan yoki Kompaniya xizmatlari uchun pul mablag'larining (oldindan to'lovni amalga oshirish) Ustaning karta hisob raqamiga to'lov amalga oshirilgan paytdan boshlab tuzilgan hisoblanadi.

4. TOMONLARNING MAJBURIYATLARI

***4.1. Mijozning majburiyatlari:***

4.1.1. Mijoz Ustaga obyektga kirishni ta'minlashi shart.

4.1.2. Mijoz Ishni qabul qilish dalolatnomasini imzolash orqali bajarilgan ishni qabul qilish majburiyatini oladi.

4.1.3. Mijoz issiq va sovuq suv ta'minoti tik quvurlarini, issiqlik, kanalizatsiya, elektr ta'minoti tarmoqlarini va boshqalarni uzib qo'yish masalalari bo'yicha uyning mas'ul shaxslar bilan kelishib olish va ushbu xizmatlar uchun yuqoridagi shaxslarga haq to'lash majburiyatini oladi.

4.1.4. Ushbu nizom yoki kelishilgan buyurtmanomaga muvofiq tartibda va muddatlarda xizmatlar uchun haq to'lash;

***4.2. Kompaniya majburiyatlari:***

4.3.1. Kompaniya mijoziga ushbu Nizom talablariga javob beradigan hajm, tartib va sifatda xizmatlar ko'rsatilishini ta'minlash.

***4.3. Usta majburiyatlari:***

4.3.1. Usta xizmatlar ko'rsatiladigan mamlakatda (joyda) barcha soliq majburiyatlarini to'lash uchun javobgardir.

1. XIZMATLAR NARXI VA HISOB-KITOB QILISH TARTIBI

5.1. Xizmatning narxi Kompaniya tomonidan belgilanadi. Kompaniya Ustalarning tariflariga muvofiq xizmat narxini belgilaydi. Agar Mijoz xizmat narxiga rozi bo'lsa, mijoz Ustaning karta hisob raqamiga 100% oldindan to'lovni amalga ishiradi.

1. NIZOLARNI HAL QILISH TARTIBI, TOMONLARNING JAVOBGARLIKLARI
	1. Kompaniya va mijoz o'rtasidagi barcha nizolar va kelishmovchiliklar muzokaralar yo'li bilan hal qilinadi. Agar kelishuvga erishilmasa, tomonlar o'rtasidagi nizo Qozog'iston Respublikasining amaldagi qonunchiligiga muvofiq hal qilinadi.
	2. Tomonlar ushbu shartnoma bo'yicha o'z majburiyatlarini bajarmaganliklari va (yoki) lozim darajada bajarmaganliklari uchun Qozog'iston Respublikasining amaldagi qonunchiligiga muvofiq javobgar bo'ladilar.
	3. Kompaniya bajarilgan ishlarning sifati uchun javobgar emas. Bunday hollarda Usta mijoz oldida javobgar bo'ladi. Kompaniya, o'z navbatida, Ustani o'z vaqtida tanlash va obyekt joylashgan joyga saytga yuborish uchun javobgardir. Agar Usta ishni bajarish vaqtida Mijozning mulkiga zarar yetkazsa, Kompaniya bu holda ham Ustaning harakatlari uchun javobgar emas.
	4. Qozog'iston Respublikasi Fuqarolik Kodeksining 921-moddasi qoidalari Kompaniya va Mijoz o'rtasidagi munosabatlarda qo'llanilmaydi, chunki xizmat ko'rsatishda Usta Kompaniyaning ko'rsatmalari va nazorati ostida harakat qilmaydi. Kompaniya ishlarning xavfsiz olib borilishi uchun javobgar shaxs emas.
2. YAKUNIY QOIDALAR

7.1. Mijoz va Kompaniya o'rtasidagi shartnomaning barcha shartlari, shu jumladan muhimlari ushbu shartnomada keltirilgan va uning ajralmas qismi hisoblanadi.

7.2. Ushbu shartnoma bilan tartibga solinmagan yoki to'liq tartibga solinmagan barcha boshqa jihatlarda tomonlar Qozog'iston Respublikasining amaldagi qonunchiligiga amal qiladilar.